Centralna banka
Centralna banka je središnja monetarna ustanova u nekoj državi koja ima monopol emisije novca i vrijednosnih papira. Funkcije centralne banke: održava monetarnu stabilnost nacionalne ekonomije, provođenjem monetarno-kreditne politike, regulira novčani opticaj, organizira i vodi platni promet zemlje, bavi se kupoprodajom deviza propisuje stopu obavezne rezerve, finansira državni budžet (emisijska dobit), kontroliše bankarski sistem, određuje službenu eskontnu stopu i sl. Svaka zemlja ima samo jednu takvu banku. Na primjer, u Bosni i Hercegovini Centralna banka Bosne i Hercegovine, a u Evropskoj uniji Evropska centralna banka (ECB). Međutim, u pojedinim zemljama, poput SAD-a ili Kanade, postoji više takvih banaka, ali su sve okupljene oko jedne centralne banke i zajedno čine FED, sistem federalnih rezervi.